تورکیه‌دن، آوروپا بیرلیگی (آ.ب) اؤلکه‌لرینه، بیره‌بیر فرمولو چرچیوه‌سینده 5 مین 180 سوریه‌لی قاچقین گؤندریلدی.
خبرتورکون خبرینه گؤره، ژانویه آیی باشیندا، بو رقم، 2 مین 992 نفر ایدی.
4  آی ایچینده آ.ب‌نین تورکیه‌دن آلدیغی سوریه‌لی ساییسی 2 مین 188 اولدو.
سون دؤورده تورکیه‌نین، تورک وطنداش‌لارینا آ.ب اؤلکه‌لرینده ویزا سربستلیگی اولمازسا، گئری قبول آنلاشماسینی اویغولامایاجاغینی آچیقلاماسی، آ.ب اؤلکه‌لرینده جدی بیر چاخناشما یاراتمیشدی.
آ.ب‌نین داها چوخ سوریه‌لی آلا‌راق تورکیه‌نی راحاتلاماغی آماجلادیغی دگرلندیریلیر.
تورکیه‌دن گئدن سوریه‌لی کؤچمنلره ان چوخ ائو صاحب‌لیگی ائدن اؤلکه آلمانیا اولدو.
مین 784 نفری آلان آلمانیانی، مین 112 نفر هلند، 736 نفرله فرانسا، 431 نفرله فنلاند، 286 نفرله بلژیک ایزلییر.
تورکیه‌دن بیره‌بیر فورمولویلا ان آز کؤچمن آلان اؤلکه‌لر ایسه 20 نفرله استونی، 12 نفرله پرتغال، 10 نفرله لتونی.
4  آوریل‌دن 2016 تاریخین‌دن اعتباراً آ.ب اؤلکه‌لرین‌دن گئری گؤندریلن کؤچمن ساییسی ایسه مین 93.
بون‌لارین 498ی پاکیستان‌لی، 178ی سوریه‌لی، 111ده جزایرلی، 80ی بنگلادش‌لی، 76سی ایسه افغانستانلی.
بو ایل ایسه ایلک 5 آی ایچینده تورکیه 256 کؤچمن آلدی.
4  می اعتباریله، تورکیه‌ده 2 میلیون 999 مین 225 نفر وار.
گئچن ایل گئچیجی قوروما ایچینده‌کی سوریه‌لی ساییسی، 2 میلیون 834 مین 441 ایدی.
تورکیه‌دکی سوریه‌لی ساییسی ایلین ایلک 4 آییندا 164 مین 784 نفر آرتدی.
یئنه 4 می اعتباریله سوریه‌لی‌لر، تورکیه اها‌لی‌سی‌نین یوزده 3.76سینی تشکیل ائدیر.
1  میلیون 604 مینی کیشی، 1 میلیون 394 مینی قادین اولان سوریه‌لی‌لرین، 442 مینی 19-24 یاش آرالیغیندا، 428 مینی ده 5-9 یاش آرالیغیندا.
تورکیه، ان گنج سوریه‌لی کؤچمن اها‌لی‌سینه صاحب.
4  می اعتباریله بو ایل 94 نفر ده اینسان تجارتی قوربانی اولدو.
گئچن ایل بو سایی توپلام 181 ایدی.
ایلک 5 آی ایچینده سایی‌نین 100 نفره یاخینلاشماسی جدی بیر راحاتسیزلیق قایناغی.
